stanford-oval/wikipedia huggingface dataset:
חנן אזולאי
לאחר הפרישה

לאחר פרישתו עבר אזולאי להתגורר במושב תומר שבבקעת הירדן, ופתח ביישוב בית ספר לכדורגל שניהל. במקביל הקים גם מטע תמרים במושב.
בין השנים 1997–2000 אימן חנן את קבוצת הנוער של הפועל בית שאן ובסיום הקדנציה חזר לבית"ר ירושלים שם אימן את קבוצת הנוער בעונת 2000/2001.
בקיץ 2001 מונה לעוזרו של יוסי מזרחי בקבוצה הבוגרת ובאמצע העונה עזבו שניהם את המועדון. בעונת 2002/2003 כיהן כמנהל מחלקת הנוער של בית"ר ובמהלך אותה עונה מונה למאמנה הזמני של הקבוצה הבוגרת לאחר פיטוריו של אלי כהן. בסיום העונה שב אזולאי לנהל את מחלקת הנוער עד יוני 2006, עת מונה למאמן נבחרת נערים ב' של ישראל.
לאחר כהונה של שנתיים עזב את הנבחרת והצטרף להפועל באר שבע כעוזרו של המאמן גיא לוי ומנהל מחלקת הנוער של המועדון. לאחר פיטוריו של גיא לוי עבר אזולאי לתפקיד עוזר המאמן של יוסי מזרחי במועדון ספורט אשדוד, ובקיץ 2010 המשיך כעוזרו במכבי תל אביב, אך לאחר שמזרחי פוטר במהלך העונה מונה אזולאי למנהל מחלקת הנוער של מועדון ספורט אשדוד.
בקיץ 2011 חזר לבית"ר ירושלים, אימן במחלקת הנוער בתפקידים שונים, וכן היה עוזר המאמן של יובל נעים ולאחר שפוטר היה ממלא מקומו משחקים ספורים. בקיץ 2014 חזר למועדון ספורט אשדוד ושימש כמנהל המקצועי של מחלקת הנוער לעונה נוספת.
בקיץ 2016 מונה למנהל מחלקת הנוער של מכבי שעריים, ושנה לאחר מכן מונה למאמן הפועל בקעת הירדן מליגה א' דרום. ב-2018 חזר אזולאי לנהל את מחלקת הנוער של בית"ר ירושלים, וב-22 בספטמבר 2019 סיים את תפקידו במועדון.
תארים כשחקן

אליפות המדינה (1): 1986/1987
גביע המדינה (5): 1975/1976, 1978/1979, 1984/1985, 1985/1986, 1988/1989
אלוף האלופים (2): 1975/1976, 1985/1986
חיים אישיים

אזולאי נולד למשפחה בת 9 ילדים, והוא אחיהם של הכדורגלנים חיים, מאיר, עודד ושלמה אזולאי, היה בעל הקריירה הארוכה והמוצלחת במשפחה. מתגורר במושב תומר.
הערות שוליים

↑  רון עמיקם, מאיר גבאי, רוני דיאון, אני אוהב אותך בית"ר – תולדות בית"ר ירושלים, פרק שמיני, חנן אזולאי, עמוד 155, הוצאת Media41LTD
1 2  אשר גולדברג‏, "קשטן התהפך עלי והחליט למחוק אותי", באתר וואלה, 9 בדצמבר 2022
יאסין כתאני

| --- | --- |

 לידה:  1955 (בן 69 בערך) באקה אל-גרבייה, ישראל 
 ענף מדעי:  ספרות ערבית 
 מקום לימודים:  אוניברסיטת תל אביב 
 מנחה לדוקטורט:  סלימאן ג'ובראן 
 מוסדות:  מכללת אלקאסמי 
 
יאסין כתאני (בערבית: ياسين كتاني; נולד ב-1955) הוא חוקר הספרות הערבית המודרנית, פרופסור חבר בחוג לשפה וספרות ערבית באקדמיית אלקאסמי. כתאני הוא גם מחנך ואיש מינהל, מכהן במכללת אלקאסמי כדיקן האקדמי, כיו"ר מועצת הדיקנים וראש המועצה האקדמית.
ביוגרפיה

יאסין כתאני נולד בבאקה אל-גרבייה. סיים את לימודיו לתואר הראשון בחוג לשפה וספרות ערבית והמזה"ת, מגמת האסלאם בימי הביניים, באוניברסיטת תל אביב. סיים את התואר השני בחוג לשפה וספרות ערבית בשנת 1986 באותה אוניברסיטה. את התיזה שלו בתואר השני כתב בהנחייתו של פרופ' ששון סומך בנושא: הסגנון והמבנה בסיפוריו של זכריא תאמר, ואילו הדוקטורט כתב בשנת 2001 באוניברסיטת תל אביב בהנחיית פרופ' סלימאן ג'ובראן, בנושא: העיצוב האמנותי ברומאנים של אדואר אלח'ראט.
כתאני הוא דמות מרכזית באקדמיית אלקאסמי, הוביל עם חבריו לצמיחתה למוסד אקדמי איכותי ברמה הארצית ובמרחב הבין-לאומי, כיהן ומכהן בתפקידי מפתח באקדמיית אלקאסמי, כמו: יועץ לעניינים אקדמיים, רכז לימודים, ראש החוג לשפה וספרות ערבית, ראש האקדמיה ללשון ערבית, דיקן הפקולטה למדעי הרוח, הדיקן האקדמי והעורך הראשי לכתבי העת השפיטים של המכללה "ג'אמעה" ו"אלמג'מע". יאסין כתאני מהווה דמות מרכזית בכל מה שנוגע להוראת הערבית ולקידום האוריינות בשפה הערבית ותרבותה בארץ, ומשמש כמודל לצירוף בין איש אשכולות המקדם את השפה הערבית ולבין מי שמכשיר את הדורות הבאים של מורי המקצוע. הוא חבר בוועדות הרלוונטיות של משרד החינוך: הוועדה העליונה לתוכנית הלימודים בבתי ספר תיכוניים ערביים, כותב תוכניות לימודים, חבר ועדת המקצוע לערבית ויו"ר הוועדה לבחינות הבגרות.
פעילות מחקרית

עבודתו המחקרית מתמקדת בסיפורת הערבית המודרנית. פרסם חמישה ספרים וכשלושים מאמרים בערבית ובאנגלית. הוא מומחה בתורת הספרות, ובעל מיומנות במחקרים היישומיים כגון מחקריו ביצירות הספרות הערבית המודרניסטית והפוסט-מודרניסטית, כמו זו של זכריא תאמר, אדואר אלח'ראט, אמילי נסראללה, אליאס ח'ורי, הודא ברכאת, אבראהים אלכוני ואחרים. משתתף פעיל בכנסים בינלאומיים רבים בישראל ומחוצה לה ויוזם ומארגן כנסים בינלאומיים במכללת אלקאסמי בתחומי הלשון והספרות הערבית לדורותיה.
פרסומים > ספרים

1. Kittani, Y. (1996). Structure and Language in Tamir`s Short Stories. Kufur Qariʻ: Dār al-Hudā. [Arabic]
Kittani, Y. (2007), Modernism and Postmodernism in the Fiction of Eduar al-Kharrat. The Center of Arabic Language Studies- Al-Qasemi Academy & Dār al-Hudā.
[Arabic]
Kittani, Y. (2011). Six Modernistic Novelists. Al-Qasemi Arabic Language Academy, Al-Qasemi Academic College. (190 Pages), [Arabic].
Kittani, Y. (2014). Poetics of Modernism in the Arabic Fiction. Amman, Jordan: Alra’id. (200 pages), [Arabic].
Kittani, Y., & Haibi, F. (2015). Five Decades of Modernism in the Contemporary Arab Fiction. Sara Book Publication (230 pages) [English].
פרסומים > מאמרים נבחרים

Kittani, Y. (2001). Artistic Design in the Novel of al-Kharrat: The Ginger City. al-Karmel :Studies in Arabic Language and Literature. (Haifa University), 21/22, 315-365. [Arabic].
Kittani, Y. (2004). Literature in the Age of Post-Modernism. Jamiʻa: Journal of the Arabic Language and Pedagogical Issues. 8, 514-533. [Arabic].
Kittani, Y. (2006). Methods of Creative Description in the Modernistic Novel. Jamiʻa: Journal of the Arabic Language and Pedagogical Issues. 10, 265-275. [Arabic].
Kittani, Y. (2010). The History and the Fantasy Space in Ibrāhīm al-Kūni`s Novel “Calling What is Far Away”. Al-Majmaʻ: Journal of al-Qasemi Arabic Language Academy. 2, 311-338. [Arabic].
Kittani, Y. (2010/2011). Form/ Content Match: A Study on Tamir’s Collection “The Neighing of the White Horse”. Al-Majmaʻ: Journal of al-Qasemi Arabic Language Academy. 3/4, 71-95. [English]
Kittani, Y. (2013). Thematic Structure in the Novel Rama and the Dragon by Al-Kharrat. Journal of Oriental and African StudieS. 22, 111-126. [English]
Kittani, Y. (2013). Employing Irony in the Modern Palestinian Novel. International Journal of Arts and sciences. 6 (3), 490-499. [English]
Kittani, Y. (2013). Edward Al-Kharrat, A Pioneer of Innovative Narrative Prose Writing: Beginnings. Arab Studies Quarterly. 35 (4), 378-393. [English]
Haibi, F., & Kittani, Y. (2016). Homosexuality in the Shadow of War. Oriento Moderno. 96 (2), 253-270. [English]
Kittani, Y. (2016). Maze, Admixture and Chaos: Suffocations of Love and Morning. Journal of Oriental and African Studies. 25, 364-378. [English]
Kittani, Y., & Haibi, F. (spring, 2018). Dialectic of Staying and Emigration in Emily Naṣralla's Novel ‘Flight against Time’. Journal of Semitic Studies. 63 (1), 243-258. [English]
פרסומים > עריכה מדעית

כתאני הוא עורך ראשי לכתבי העת השפיטים "ג'אמעה" ו"אלמג'מע", ועורכן הראשי של הספרים, האנציקלופדיות, האנתולוגיות והמלונים כדלקמן:
Kittani, Y., (Editor-in-Chief), 1997-2008: Jamiʻa: Journal of the Arabic Language and Pedagogical Issues, Published by Al-Qasemi Academic College.
Kittani, Y., (Editor-in-Chief), 2009- Present: Al-Majmaʻ: Journal of Al-Qasemi Arabic Language Academy. Published by Al-Qasemi Arabic Language Academy, Al-Qasemi Academic College.
Kittani, Y., (Editor-in-Chief), 2009-2012: Al-Majmaʻ- Dictionary of Contemporary Arabic Language. Baqa Al-Gharbiyyah: Al-Qasemi Arabic Language Academy, Al-Qasemi Academic College. (1349 Pages), [Arabic].
Kittani, Y., (Editor-in-Chief), 2011-2014: Encyclopedia of Researches and Studies in Modern Palestinian Literature. Baqa Al-Gharbiyyah: Al-Qasemi Arabic Language Academy, Al-Qasemi Academic College. Volume 1-8, (3631 Pages), [Arabic].
titles:
Vol.1, Vol.2 - Local Literature
Vol.3, Vol.4- western Bank, Gaza and Diaspora Literature
Vol.5- Children’s Literature
Vol.6- Youths’ Literature
Vol.7, Vol.8- Palestinian Thought and Criticism
Abu-Khadra, F., Sheikh Yusuf, A., Ghanayem, A., Kittani, Y., Abu Farkh, A.& Watad, S. (2013). Arabic Language Arts- Dictionary of Terms. Al-Qasemi Colleg of Education, Baqa Al-Gharbiyya. (306 pages), [Arabic].
Abu-Khadra, F., Mawasi, F., Kittani, Y., Fahmawi, A.& Abu Jaber, R. (2014; 2015). Encyclopedia of Selected Modern Palestinian Poems, 2 volumes, Haifa- Baqa – Ramalla: Al-Qasemi Academic College; Welfare Association; Kul Shee. (740 pages), [Arabic].
הערות שוליים

↑  המועצה האקדמית של מכללת אלקאסמי. אוחזר בתאריך 21.04.2018 מ: http://www.qsm.ac.il/heb/main.aspx?did=120&pid=4292
1 2  מועצה האקדמית של מכללת אלקאסמי. אוחזר בתאריך 21.04.2018 מ: http://www.qsm.ac.il/heb/main.aspx?did=120&pid=4292
↑  אחמד, ו. (מרץ 30, 2018). ראיון אישי עם המחבר
↑  האקדמיה ללשון ערבית, מכללת אלקאסמי. אוחזר בתאריך 21.04.2018 מתוך: http://www.qsm.ac.il/ArbLanguage/eng/Default.aspx
↑  כתב עת אלמג'מע. אוחזר בתאריך 21.04.2018 מתוך: http://www.qsm.ac.il/ArbLanguage/eng/Magazine.aspx
חסידות קאשיווקא - דויד הורודוק

חסידות קאשיווקא - דויד הורודוק היא חסידות ליטאית שנוסדה במאה ה-19. מייסדה היה רבי שמואל מקאשיווקא (אוקראינית: Кашівка), בדור הראשון היה מקום החצר בקאשיווקא ולאחר מכן התפצלה החצר בין קאשיווקא לעיירה דויד-הרדוק. החצר נכחדה בשואה.
תולדות החסידות

רבי שמואל נולד לרב מיכל גינזבורג. התגורר בקאשיווקא. נפטר בשנת תקע"ח.
בדור השני, המשיכו את השושלת בניו;
רבי יחיאל מיכל גינזבורג, היה חתנו של רבי משה (חותנו של רבי ישראל מרוז'ין, ראש ישיבה בברדיטשוב ובסוף ימיו רב בבוטושאן) ובזיווג שני חתן רבי יהודה מאיר משיפיטובקא. ניהל חצר בת חסידים רבים. חתניו היו רבי יצחק מנישכיז, רבי חיים מנחם העשל מזינקוב ורבי אברהם משיפיטובקא.
בנו היה רבי שמואל השני מקאשיווקא, שהיה חתנו של הרב אהרן אב"ד פינטשוב וטורבין. הרב אהרן היה בנו של המהרא"ל צונץ וחתנו של רבי יוסף מאוסטילה. ידוע שכיהן בשנת תרנ"ב (1892). חתנו של ר' שמואל היה רבי יעקב יוסף מקונסטנטין.
רבי זאב וולף גינזבורג, הוא אבי השושלת בעיירה דויד הורדוק. נפטר בשנת תרי"ט.
בנו, רבי דוד גינזבורג, מילא את מקום אביו. נפטר בשנת תרכ"ה.
בדור הרביעי ישב על כיסא האדמורו"ת, רבי ישראל יוסף גינזבורג, בנו של רבי דוד. תלמידו של מרדכי מטשרנוביל שהכתירו לאדמו"ר. רבי ישראל יוסף התפרסם מאוד בזמנו והיה נערץ אף על המתנגדים. בנה בית מדרש גדול והיה ידוע כמחולל מופתים. נפטר בערך בתרנ"ט (1899). בניו היו רבי זאב וולף ורבי אלתר.
רבי זאב וולף (ר' וועלוולע) היה הממשיך המרכזי ורוב חסידי אביו הלכו אליו. היה מאריך בתפילה. נפטר בג' באדר א' תרפ"א (1921). בניו היו רבי אהרן ורבי משה יהושע.
רבי אהרן גינזבורג מלונינץ, היה רב ואדמו"ר בלונינץ לשם הגיע בזמן מלחמת העולם הראשונה. היה מתמיד גדול ומפורסם ביופיו. נרצח בשואה עם כל משפחתו ותושבי העיירה.
רבי משה יהושע גינזבורג מדויד הורודוק, בנו של רבי זאב וולף. למד בבחרותו בישיבת וולוז'ין. היה דרשן. נרצח בשואה.
רבי אלתר גינזבורג, בנו של רבי ישראל יוסף וחתנו של רבי לוי יצחק מקאמין. היה חותנו של רבי שלמה גולדמן מזוויהל.
את מקומו מילא בנו רבי לוי יצחק (ר' איציקל). רבי איציקל הרחיב את החסידות; נרצח בשואה.
בנו של רבי איציקל, רבי זאב וולף גינזבורג כיהן כאדמו"ר בארצות הברית.
צאצא נוסף של השושלת, רבי מרדכי, כיהן בלוצק. נפטר בשנת תרע"ו (1916) ואת מקומו מילא חתנו רבי אליעזר סאפיאן. רבי אלעזר היה למדן ואמר דברי תורה מפולפלים. בנו של רבי אלעזר, יצחק לייב היה ממנהיגי צעירי המזרחי בלוצק.
לקריאה נוספת

יצחק אלפסי, החסידות, 1977, עמ' 96.
ספר יזכור לקהילת פינסק עמ' 352, בספריית העיר ניו יורק.
טראמפ וילג'

| --- | --- |

 מידע כללי
 סוג:  בניין 
 מיקום:  קוני איילנד 
 מדינה:  ארצות הברית 
 הקמה ובנייה
 תקופת הבנייה:  ?–1963
 תאריך פתיחה רשמי:  1963 
 קואורדינטות:  40°34′42″N 73°58′25″W﻿ / ﻿40.57828°N 73.97358°W﻿ / 40.57828; -73.97358
 www.trump4west.com
 he
 
טראמפ וילג' (באנגלית: Trump Village) הוא מתחם דירות המכיל שבעה בניינים ונמצא בקוני איילנד שבלונג איילנד, ניו יורק.
היסטוריה

מתחם הדירות נבנה בשנים 1963–1964 על ידי פרד טראמפ, אביו של איש העסקים ונשיא ארצות הברית לשעבר, דונלד טראמפ. המתחם, שנבנה באתר מחסן הקולבר שהיה מסוף תחבורה ציבורית לשעבר, המתחם תוכנן על ידי האדריכל מוריס לפידוס(אנ').
עלות הקמתו של המתחם הייתה כ-70 מיליון דולר. והיא מומנה על ידי הסוכנות למימון דיור במדינת ניו יורק(אנ') ואף קיבלה בהמשך פטור ממס. חמישה מתוך שבעת הבניינים היו חלק מתוכנית השיכון מיטשל-לאמה(אנ') שפעלה שנת 2007.
זהו מתחם הבניין היחיד של טראמפ על שם פרד טראמפ בניגוד לשאר המבנים והחברות שקרויים או בבעלותו של בנו דונלד.
הערות שוליים

1 2  "Trump Village Apartments". Emporis. נבדק ב-12 באוגוסט 2016. {{cite web}}:  (עזרה)
1 2  Fahim, Kareem (8 באפריל 2010). "Brooklyn Towers Have Trump Name but No Limos". The New York Times. נבדק ב-12 באוגוסט 2016. {{cite news}}:  (עזרה)
1 2  Kasperkevic, Jana (16 באפריל 2016). "'What election?': Trump Village residents aren't enthusiastic about their namesake". The Guardian. נבדק ב-12 באוגוסט 2016. {{cite news}}:  (עזרה)
↑  Denson, Charles (2011). Coney Island and Astroland. Arcadia Publishing. pp. 16–17. ISBN 978-0738574288. נבדק ב-9 בספטמבר 2013. {{cite book}}:  (עזרה)
↑  Snyder, Gerald S. (26 ביולי 1964). "Millionaire Calls Work His Hobby". The Bridgeport Post. Bridgeport, Connecticut. p. 65. נבדק ב-12 באוגוסט 2016 – via Newspapers.com. {{cite news}}:  (עזרה)
↑  Gwenda Blair: The Trumps. Simon & Schuster, New York 2016, p. 205 f.
↑  Badger, Emily (10 באוגוסט 2015). "How Donald Trump abandoned his father's middle-class housing empire for luxury building". The Washington Post. נבדק ב-15 באוגוסט 2016. {{cite news}}:  (עזרה)
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
טיסקסי

טיסקסי (בהונגרית: Tiszakeszi) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טיסקסי קטנה  מ-2,734 תושבים בשנת 1990 עד 2,533 תושבים בשנת 2018 (ירידה של 201 תושבים).
בטיסקסי חיו מעט יהודים ובמקום קיים בית קברות יהודי.
| שנה | כמות יהודים | כלל האוכלוסייה |
| --- | --- | --- |
| 1840 | 23 |  |
| 1880 | 93 | 1,911 |
| 1910 | 47 |  |
| 1920 | 40 |  |
| 1930 | 47 |  |
| 1941 | 43 | 3,076 |
חסידות צאנז גריבוב

קבר רבי אהרן הלברשטאם מצאנז (מימין) לצד אביו רבי חיים הלברשטאם (משמאל)
קבר רבי אריה לייבוש הלברשטאם מצאנז (מימין)
חסידות צאנז גריבוב היא חצר חסידית בראשות שושלת אדמו"רי צאנז, צאצאי רבי אהרן הלברשטאם מצאנז בנו של רבי חיים מצאנז. אחרי השואה כיהן רבי נפתלי הלברשטאם כאדמו"ר בארצות הברית, ואחר פטירתו בשנת תש"פ מכהנים בניו כאדמו"רים.
תולדות החסידות

רבי אהרן הלברשטאם, בנו הרביעי של רבי חיים מצאנז, כיהן ברבנות העיר צאנז והמחוז עוד בחיי אביו רבי חיים, וכיהן בעיר כ-46 שנה עד לפטירתו בשנת תרס"ג. כדי להבדיל בינו לבין אביו כונה "קרייזער רב" שפירושו רב המחוז, והתואר "צאנזער רב" תיאר בדרך כלל רק את רבי חיים, אף על פי שרבי אהרן מילא את התפקיד גם הוא. רבי אהרן סירב לכהן באדמו"רות באופן רשמי, אך היו לו חסידים ובסוף ימיו כיהן בפועל כאדמו"ר בצאנז.
בנו רבי אריה לייבוש התמנה בשנת תרמ"א לכהן ברבנות העיירה גריבוב, ולאחר פטירת אביו בשנת תרס"ג עבר לצאנז ומילא את מקום אביו ברבנות ואדמו"רות. הקים ישיבה בשם "בני תורה" בצאנז. בזיווג ראשון נישא לבתו של רבי משה הורוביץ מרוזבדוב. בזיווג שני נישא לבתו של הרב יצחק קנר. נפטר בכ"א באדר תרצ"ה. השאיר חמישה בנים ושלוש בנות, בין חתניו רבי אביגדור צבי הלברשטאם, רבה של צאנז-ישן (נינו של רבי ברוך מגורליץ) ורבי ישראל מדז'בנה-ניו יורק. בין תלמידיו היה רבי שמעון מז'ליחוב.
רבי מרדכי זאב מילא את מקום אביו רבי אריה לייבוש ברבנות גריבוב (מתרס"ד) ועוד בחיי אביו, בשנת תרפ"ט החל לכהן כרב בצאנז, לצד אביו, ולאחר פטירת אביו מילא את מקומו גם באדמו"רות צאנז. נולד בשנת תרמ"ב. נישא לבתו של רבי חיים מאיר הלוי אפשטיין מניישטאט (נכדו של הגוטע יוד מניישטאט רבי יוסף ברוך אפשטיין). בפרוץ מלחמת העולם השנייה נמלט לטרנוב. בשנת תש"א חזר לצאנז מחופש לאיכר וחסידיו אספו לו כסף בשביל לרפא את אשתו החולה. נרצח בשואה ביער שעל יד טרנוב בכ"ו בסיוון תש"ב והוא עטוף בטלית ותפילין.
בנו של רבי מרדכי זאב, רבי ברוך, חתן קרובו רבי סיני מז'מיגרד, מילא את מקום אביו בגריבוב אחר שעבר לצאנז. נרצח בשואה.
החסידות אחרי השואה

רבי נפתלי, בנו של רבי ברוך הרב האחרון בגריבוב, ניצל מהשואה והיגר לארצות הברית שם החל לכהן באדמו"רות בגיבוי הריי"צ מליובאוויטש. רבי נפתלי התגורר בבורו פארק, הקים מכון לחקר ייחוס, והיה נחשב לזקן אדמור"י בית צאנז. היה מקרוב לרבי יואל מסאטמר. כמו כן השתתף בכינוס שערך האדמו"ר רבי יקותיאל יהודה טייטלבוים מסאטמר כנגד גיוס בני הישיבות בארץ ישראל. ב-2019 ביקר בישראל לרגל חתונת נכדתו עם נכד האדמו"ר מויז'ניץ מרכז, והעדה החרדית ערכה לו קבלת פנים.
חצרו כונתה "חסידות צאנז גריבוב". בשנותיו האחרונות החלו לכנותו בשם "האדמו"ר מצאנז" או "האדמו"ר מצאנז ארצות הברית", ללא תוספת השם "גריבוב".
נפטר בי"ב תמוז תש"פ, ותשעת בניו הוכתרו לאדמו"רים:
רבי ברוך מצאנז בורו פארק.
רבי מרדכי זאב מצאנז מונטיסלו (אנ'). נשיא "מפעל חק לישראל העולמי" ו"מערכת דברי חיים המבואר".
רבי מנחם צבי מקהל בני תורה דצאנז. חתנו של רבי מאיר ממושלו.
רבי סיני מצאנז ויליאמסבורג.
רבי אשר מצאנז סטרופקוב. מנהל מכון יוחסין שהקים אביו.
רבי חיים מאיר מצאנז מונסי.
רבי אהרן, מצאנז-סטטן איילנד. וכמנהל התלמוד תורה של החסידות.
רבי קלמן מצאנז קריית יואל. מכהן כראש ישיבה בחסידות סאטמר.
רבי לייבוש מצאנז גריבוב. מכהן בבורו פארק.
לקריאה נוספת

שלמה זלמן לרר, צאנז בתפארתה ובחורבנה, ירושלים תשע"ד
טומאת נבלת עוף טהור

| --- | --- |
 מקרא:  ספר ויקרא, פרק י"ז, פסוק ט"ו
 משנה:  משנה, מסכת טהרות, פרק א', משנה א'
 תלמוד בבלי:  מסכת חולין, דף קכ"א, עמוד א'
 
תרנגולות בלול. התרנגולת היא עוף טהור, ואם היא לא נשחטה כהלכה - נבלתה מטמאת.
לנבלה של עוף טהור סטטוס מיוחד בדיני טומאה וטהרה, בשונה מטומאת נבלה של בהמה.
נבלת עוף טהור היא עוף מאחד המינים הכשרים לאכילה (תרנגול למשל) שמת מבלי שנשחט כהלכה ובשל כך מוגדרת נבלה. בניגוד לנבלת בהמה המטמאת טומאת נבלה (בטומאת מגע או טומאת משא), נבלת עוף אינה מטמאת בטומאת נבלה, נבלת עוף שאינו כשר אינה מטמאת כלל, ונבלת עוף טהור מטמאת בטומאה בעלת מאפיינים ייחודיים. נבלה כזו מטמאת את מי שאוכל אותה (או כזית ממנה) "טומאת ערב" (למשך יום אחד בלבד, כאמור), אבל לא את מי שרק נוגע בה או מזיז אותה דין זה אינו קיים בשאר הדברים המטמאים, אם כי, בדרך כלל אדם שאוכל דבר גם נוגע בו, בידיו או בשפתיו ולשונו, וכך הוא נטמא במגע..
אף על פי שקרבנות העוף אינם נשחטים אלא נמלקים, קורבן עוף (תור או בן יונה) שנפסל מהקרבה, אף שאסור באכילה כדין נבלה, אינו נחשב כנבלה לעניין טומאה בבית הבליעה. דין זה הוא דווקא אם הקורבן נפסל במהלך תהליך ההקרבה, אך אם העוף היה פסול לקרבן מלכתחילה (לדוגמה, אם התגלה שהוא טרפה), נבלתו כן מטמאת בבית הבליעה.
נבלת עוף טהור אינה צריכה שיפלו עליה מים כדי להכשירה לקבל טומאה, מכיוון שדין ההכשר נלמד מפסוק בתורה בו כתוב:
וְכִי יֻתַּן מַיִם עַל זֶרַע וְנָפַל מִנִּבְלָתָם עָלָיו טָמֵא הוּא לָכֶם
הפסוק מדבר על זרעים, ובמסכת חולין מסבירה הגמרא שכל האוכלים שתכונתם דומה לזרעים צריכים הכשר. ייחודיותם של הזרעים בהלכות טומאה היא שהם לעולם לא מטמאים טומאה חמורה - שמטמאת אדם וכלים, ולכן רק כל דבר שלא מטמא טומאה חמורה - כדוגמת זרעים - צריך הכשר לטומאה. הגמרא במסכת חולין קובעת שהגדר הוא - כל דבר שאין סופו לטמא טומאה חמורה. בשל כך, פוסק רבי יוסי שנבלת עוף טהור אינה צריכה הכשר, מכיוון שסופה לטמא טומאה חמורה - אם יאכלו אותה.
הערות שוליים

↑  ספר ויקרא, פרק י"ז, פסוק ט"ו, ובפירוש רש"י שם.
↑  תאורטית, אם יכניסו לעומק פי האדם חתיכה של שרץ, ורק גרונו יגע בה ולא חלקים גלויים יותר בגופו - לא נטמא במגע. קיים דיון בתלמוד (מסכת נדה, דף מ"ב, עמוד ב') האם בחתיכה של נבלת בהמה ההכנסה לגרון מטמאת במשא.
↑  משנה תורה לרמב"ם, ספר עבודה, הלכות פסולי המוקדשין, פרק ז'
↑  תלמוד בבלי, מסכת חולין, דף קכ"א, עמוד א'.
↑  משנה תורה לרמב"ם, ספר טהרה, הלכות טומאת אוכלים, פרק ג'
| טומאה וטהרה ביהדות |
| --- | --- | --- |
| דרגות טומאה | אבי אבות הטומאה • אב הטומאה • ולד הטומאה (ראשון • שני • שלישי ורביעי) |  |
| דרגות קבלת טומאה | חולין • מעשר שני • תרומה • קודש • חטאת |  |
| קבלת טומאה | אוהל • מגע • משא • היסט • מדרס • ביאה • בועל נידה • ביאה לבית • מדף • בליעה • עיסוק |  |
| מטמאים מן התורה | מת • נבלת חיה ובהמה • נבלת עוף טהור • נבלת השרץ • בעל קרי • פולטת שכבת זרע • מטמאי משכב ומושב - נידה, יולדת, זבה, זב • צרעת (אדם, בתים, בגדים) • שכבת זרע • חטאות המטמאות • מי חטאת |  |
| מטמאים מן דרבנן | ידיים • ארץ העמים • בית הפרס • כתבי הקודש • גויים • עבודה זרה • טבילה במים שאובים |  |
| נטמאים | אדם • כלים (כלי מתכות, כלי עץ, כלי חרס, בגדים, כלי עור, שק, וכלי עצם) • אוכלים •  משקין |  |
| אחרים | טומאת מקדש וקדשיו  • האיסור לכהן להיטמא למת • הכשר לקבל טומאה • טומאה רצוצה • טומאה הותרה בציבור |  |
| טהרה | טבילה • פרה אדומה • מקווה • חציצה • טבול יום • מחוסר כיפורים • טהרת מצורע • טבילת עזרא |  |
| סדר טהרות | כלים • אהלות • נגעים • פרה • טהרות • מקוואות • נידה • מכשירין • זבים • טבול יום • ידיים • עוקצים |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
טראמפ מודל

| --- | --- |

 נתונים כלליים
 מייסדים:  דונלד טראמפ 
 תקופת הפעילות:  1999–2017 (כ־18 שנים) 
 מיקום המטה:  ניו יורק 
 ענפי תעשייה:  אופנה 
  
 www.trumpmodels.com
 
טראמפ מודל (באנגלית: Trump Model Management) הייתה סוכנות דוגמנות. מטעם ארגון טראמפ. הסוכנות הוקמה בשנת 1999 והייתה בבעלותו של נשיא ארצות הברית לשעבר, דונלד טראמפ עד לסיומה פעילותה בשנת 2017.
הלוגו הישן של החברה
בין הדוגמניות שחתמו בסוכנות היו קרול אלט, טרישה הלפר, קסימנה נברט, טטיאנה פטיץ, פאולינה וגה, פריס הילטון, אגבאני דארגו, אלי מק'גרו ואף מלאניה קנאוּס שתהיה לימים אשתו של טראמפ והגברת הראשונה של ארצות הברית.
היסטוריה

באוקטובר 2014 נתבעה החברה על ידי הדוגמנית אלכסיה פאלמר. פאלמר טענה כי 80% משכר העבודה שלה נלקח ממנה בטענה כי אלו היו "הוצאות" וכי שולם לה פחות מ-4000 דולר במשך שנתיים. התביעה נדחתה במרץ 2016.
ביולי 2015 דווח כי טראמפ מודל ביקשה לתת אשרות אמריקאיות לכמעט 250 דוגמניות אופנה מרחבי העולם.
באוגוסט 2016, דוגמניות שעבדו בחברה טענו כי עבדו בסוכנות מבלי שהחברה סיפקה להן אשרות עבודה.
בספטמבר 2016, הסנאטורית ברברה בוקסר הורתה לשירותי ההגירה והאזרחות של ארצות הברית (באנגלית נקראים גם USCIS) לחקור את הטענות.
באפריל 2017, כמה חודשים לאחר שטראמפ הושבע כנשיא ארצות הברית, הוכרז כי הסוכנות תיסגר.
ראו גם

מיס ארצות הברית
מיס יוניברס
הערות שוליים

↑  TIME The New Revolutionaries: An Inside Look at the Rebels and Reformers Running for the White House. Time Inc. Books. 15 ינו' 2016. ISBN 9781618934543. 1999: Founded Trump Model Management, extending a brand eventually attached to... {{cite book}}:  (עזרה)
↑  Kranish, Michael; Fisher, Marc (23 אוג' 2016). Trump Revealed: An American Journey of Ambition, Ego, Money, and Power. Simon and Schuster. ISBN 9781508226758. His new agency, originally conceived as Trump Models Inc., ended up with the name T Models... {{cite book}}:  (עזרה)
↑  Cam, Deniz (2016-03-23). "Trump Model Management Lawsuit Dismissed By Federal Judge". Forbes. נבדק ב-2017-07-25.
↑  "Exclusive: Donald Trump's companies have sought visas to import at..." 1 באוגוסט 2015. {{cite web}}:  (עזרה)
↑  "Donald Trump modeling agency 'encouraged models to work in US illegally'". The Independent (באנגלית בריטית). 2016-08-30. נבדק ב-2017-02-08.
↑  Deena Zaru. "Former model: Trump agency skirted visa laws". CNN. נבדק ב-2017-02-08.
↑  James West (2016-08-30). "Former Models for Donald Trump's Agency Say They Violated Immigration Rules and Worked Illegally". Mother Jones. נבדק ב-2016-09-05.
↑  Nelson, Louis (2016-09-07). "Sen. Boxer calls for probe into Trump Model Management". Politico. נבדק ב-2017-07-25.
↑  Sommerfeldt, Chris. "President Trump's embattled modeling agency will reportedly shut down amid immigration controversy - NY Daily News". nydailynews.com.
↑  "Trump's Controversial Modeling Agency Is Shutting Down". Time. נבדק ב-2017-04-11.
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
טיסקרצ'ן

| --- | --- |
 מדינה:  הונגריה הונגריה
 חבל:  המישור הגדול הצפוני
 מחוז:  סבולץ'-סטמאר-ברג סבולץ'-סטמאר-ברג
 נפה:  נפת ואשארושנמן
 שטח:  23.87 קמ"ר
 אוכלוסייה:  ‏
  ‑ בכפר:  979 (1 בינואר 2020)
 קואורדינטות:  48°16′00″N 22°18′00″E﻿ / ﻿48.266666666667°N 22.3°E﻿ / 48.266666666667; 22.3 
 אזור זמן:  UTC +1
 http://www.tiszakerecseny.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסקרצ'ן(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טיסקרצ'ן  he tabBackground:;tabBorder:#aaa;defaultTab:0;
 
טיסקרצ'ן (בהונגרית: Tiszakerecseny) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית טיסקרצ'ן קטנה משמעותית בעשרות השנים האחרונות, מ-1,017 תושבים בשנת 1991 עד 979 תושבים בשנת 2020.
שם העיר הוזכר לראשונה בתעודות משנת 1324.
יהודי טיסקרצ'ן

יהודים חיו בטיסקרצ'ן בתקופות זמן שונות והקהילה היהודית פעלה במקום עד להירצחם של רוב יהודי הכפר בשואה.
בכפר קיים בית קברות יהודי ובו כ-26 מצבות של יהודי המקום. ולאחר המלחמה הוקמה אנדרטה לזכר נרצחי הכפר בשואה ועליה שמות 28 נרצחי השואה מכפר.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 31 |  |
| 1880 | 81 | 1,051 |
| 1910 | 108 |  |
| 1920 | 80 |  |
| 1930 | 49 |  |
| 1941 | 43 | 1,703 |